МИЛАН ЈОКАНОВИЋ

роф. др Милан Јокановић, дописни члан АНУРС-а изван радног састава, ро­ђен је 6. децембра 1955. го­дине у Дуб­ров­ни­ку. Основну шко­­лу и гим­­назију завршио је у Тре­би­њу. На Фар­ма­­це­утском фа­к­ултету у Београду дип­ло­­мирао је 1979. године. Ма­ги­старски рад одбра­нио је на Вој­но­ме­ди­цинској ака­де­мији (ВМА) у Београду, 1986. године. Докторску ди­сер­тацију *Утицај хемијске струк*­*туре* *фосфорамидата на реакцију са неуро*­*ток*­*сич*­*ном естеразом и ацетилхолинестелазом in vitro и in vivo* одбранио је 1991. године на Фарма­цеут­ском фа­кул­тету у Бео­гра­ду. За доцента токси­ко­логије иза­­бран је 1994. на ВМА, за ванред­ног профе­со­­ра токси­ко­логије 2000. на Фар­ма­­цеутском фак­ул­тету у Београду, а за редовног про­­фе­сора ток­си­кологије 2006. на Меди­цин­ском факултету у Нишу.

Од 1982. до 1995. радио је у Војнотехничком институту у Бео­гра­ду. Био је директор Центра за био­ме­ди­цин­­­ска ис­­траживања у Институту „Галеника” и руководио је пословима прет­­­кли­ни­чког и клиничког развоја и регистрације лијекова, од 1997. до новембра 2006, а након тога ан­га­­­жован је на Меди­цин­ском факултету у Нишу. Од 1999. учествује у настави ток­­сикологије на Ме­ди­­цинском факултету у Бањој Луци, гдје је од де­цем­бра 2006. до сеп­тем­бра 2009. обављао функцију координатора (продекана) за фар­­­мацију. Актив­но уче­ствује у нас­­тави на Медицинском факултету у Београду у оквиру по­слије­диплом­ских, спе­­цијалистичких и докторских студија. На Медицинском факултету у Ни­шу шеф је Катедре за фармацију и руководилац докторских студија из токсикологије.

На научним усавршавањима у иностранству боравио је више од четири године (Јединица за токсикологију и медицинска истраживања [Medical Re­search Council Toxicology Unit], Каршалтон, Велика Бри­та­ни­­ја – једна годи­на, Институт за медицину рада Универзитета у Падови – дви­­­је го­ди­не, у компанији „ICN Pharmaceuticals Inc.”, Коста Меса, САД – једна го­дина, Ме­ди­цин­ски факултет у Ал Аину, Уједињени Арапски Емирати – један мјесец). У Свјетској здравстве­ној организацији 1995. изабран је за савјетника, а 2003. за науч­ног експерта за биолошке науке.

Уже области његовог научноистраживачког интересовања су механизми токсичности ор­га­но­фос­форних једињења (пестициди и нервни бојни отро­ви), њихови неуро­ток­сич­ни ефекти, истраживање и развој нових антидота и лијечење пацијената тро­ваних овим отровима. Значајна област интересовања је примјена пос­то­је­ћих и развој нових метода које се користе у предкли­ни­чком испитивању ли­је­кова, медицинских средстава и наноматеријала.

Његови радови цитирани су више од 1.500 пута (од тога преко 150 пута у књи­га­ма и монографијама страних издавача).

Објавио је двије књиге под називом *Токсикологија* – прву (18 поглавља, 261 страна) 2001, а другу (24 поглавља, 400 страна) 2010. године. Публи­ко­вао је више од десет поглавља у књигама водећих свјетских издавача и го­тово исто толико поглавља у књигама на српском јез­и­ку. Главни је уред­ник књиге *The Impact of Pesticides*, објављене у САД, 2012. године.

У водећим међународним научним часописима на SCI листи публиковао је више од 50 радова, у часописима са међународном рецензијом преко 30 ра­­­дова, у научним и стручним часописима на српском језику више од 20 ра­дова у цијелости. Приказао је преко 130 радова на разним конгресима.

За дописног члана Академије наука и умјетности Републике Српске, из­ван радног састава, изабран је 5. септембра 2008. године.